CELEX: E2020C0151
Language: hu
Date: 2020-12-11 00:00:00
Title: Az EFTA Felügyeleti Hatóság151/20/COLfelhatalmazáson alapuló határozata (2020. december 11.) az élelmiszer- és állategészségügyi területen alkalmazandó EGT-jogszabályok alkalmazásának ellenőrzése céljából az EGT-tag EFTA-államokban végrehajtandó, a 2021. évre vonatkozó ellenőrzési program létrehozásáról [2021/336]

2021.2.25.   
            
            
               HU
            
            
               Az Európai Unió Hivatalos Lapja
            
            
               L 66/66
            
         
      AZ EFTA FELÜGYELETI HATÓSÁG151/20/COLFELHATALMAZÁSON ALAPULÓ HATÁROZATA
      (2020. december 11.)
      az élelmiszer- és állategészségügyi területen alkalmazandó EGT-jogszabályok alkalmazásának ellenőrzése céljából az EGT-tag EFTA-államokban végrehajtandó, a 2021. évre vonatkozó ellenőrzési program létrehozásáról [2021/336]
      AZ EFTA FELÜGYELETI HATÓSÁG,
      tekintettel az EGT-megállapodás I. melléklete I. fejezete 1.1. részének 11b. pontjára és I. melléklete II. fejezetének 31q. pontjára, valamint II. melléklete XII. fejezetének 164. pontjára, az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (a hatósági ellenőrzésekről szóló rendelet) (1), amelyet az EGT-megállapodás 1. jegyzőkönyve, valamint az említett megállapodás I. és II. mellékletében foglalt ágazati kiigazítások módosítottak és hozzáigazítottak az EGT-megállapodáshoz, és különösen annak 118. cikke (1) bekezdésére,
      mivel:
      Az élelmiszer- és állategészségügyi területre vonatkozó EGT-jogszabályok (2) végrehajtásáért az EGT-államok felelnek, amelyek illetékes hatóságai hatósági ellenőrzések szervezése révén nyomon követik és ellenőrzik, hogy ténylegesen betartják- és végrehajtják-e a vonatkozó EGT-követelményeket.
      Az (EU) 2017/625 rendelet 116. cikkéből következik, hogy az EFTA Felügyeleti Hatóság (a továbbiakban: Hatóság) szakértői ellenőrzéseket, többek között auditokat végeznek az EGT-tag EFTA-államokban az EGT-jogszabályok alkalmazásának ellenőrzése céljából. E hatósági ellenőrzéseket egyrészt az élelmiszer- és takarmánybiztonság, az állategészségügy és állatjólét, a növényvédő szerek, az ökológiai termelés, valamint az ezeket működtető nemzeti ellenőrzési rendszerek és illetékes hatóságok működése területén kell elvégezni.
      Az EGT-megállapodás I. mellékletének ágazati kiigazításából és II. melléklete XII. fejezetének bevezetéséből következik, hogy az állategészségügyi kérdésekre, a takarmányokra és az élelmiszerekre vonatkozó jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre.
      Az (EU) 2017/625 rendelet 118. cikkének (1) bekezdéséből következik, hogy a Hatóságnak ellenőrzési programot kell létrehoznia az izlandi és norvég szakértői által az EGT-jogszabályoknak a fenti területeken történő alkalmazásának ellenőrzése céljából elvégzendő ellenőrzésekre vonatkozóan.
      Ez az ellenőrzési program bizonyos kiemelt területekre vonatkozik. A rangsorolás kritériumai közé tartoznak többek között az azonosított kockázatok és az újonnan felmerülő témák (például állatbetegségek vagy élelmiszer- vagy takarmányválságok), az EGT-tag EFTA-államok valamely ágazatának relevanciája, az EGT-tag EFTA-államok múltbeli teljesítménye az adott területen, valamint a vonatkozó forrásokból származó információk, beleértve az Európai Bizottság által az ellenőrzési programjában meghatározott prioritásokat is (3),
      ELFOGADTA EZT A HATÁROZATOT:
      
                  1.
               
               
                  Az (EU) 2017/625 rendelet 116. cikke (1) bekezdésének megfelelően a Hatóság szakértői által Izlandon és Norvégiában végrehajtandó, a 2021. évre vonatkozó ellenőrzési programot e határozat melléklete tartalmazza.
               
            
                  2.
               
               
                  E határozat címzettje Izland és Norvégia.
               
            
         Kelt Brüsszelben, 2020. december 11-én.
         
            A 130/20/COL felhatalmazáson alapuló határozat alapján eljáró EFTA Felügyeleti Hatóság részéről
         
         
            Högni KRISTJÁNSSON
            
               felelős kollégiumi tag
            
         
         
            Carsten ZATSCHLER
            
               ellenjegyző igazgató,
            
            
               Jogi és Végrehajtási Ügyek Igazgatósága
            
         
      
      
         (1)  HL L 95., 2017.4.7., 1. o.
      
      
         (2)  Az EGT élelmiszer- és állategészségügyi jogszabályai közé tartoznak az élemiszerrel és az élemiszerbiztonsággal, a takarmánnyal és takarmánybiztonsággal, az állategészségüggyel és állatjóléttel kapcsolatos előírások, valamint az állati melléktermékek és az azokból származó termékek, a növényvédő szerek forgalomba hozatalára és használatára, valamint a növényvédő szerek fenntartható használatára, az ökológiai termelésre és az ökológiai termékek címkézésére vonatkozó követelmények.
      
         (3)  A Bizottság (EU) 2020/1550 végrehajtási határozata (2020. október 23.) az agrár-élelmiszeripari láncra vonatkozó uniós jogszabályok alkalmazásának a Bizottság szakértői által a tagállamokban lefolytatott ellenőrzésére szolgáló, a 2021–2025 közötti időszakra vonatkozó többéves program kialakításáról (HL L 354.,2020.10.26., 9. o.).
   
   
      
         MELLÉKLET
         Ez a melléklet rögzíti a Bizottság szakértői által Izlandon és Norvégiában az (EU) 2017/625 rendelet hatálya alá tartozó területeken elvégzendő ellenőrzések 2021. évre szóló programját.
         A Hatóság megállapított bizonyos kiemelt területeket az élelmiszer- és takarmánybiztonság, az állategészségügy és állatjólét, a növényvédő szerek, valamint a nemzeti ellenőrzési rendszerek és az illetékes hatóságok működésének területén belül.
         A Hatóság szakértőinek az (EU) 2017/625 rendelet 116. cikkével összhangban ellenőrzéseket, többek között helyszíni ellenőrzéseket, auditokat és dokumentumalapú elemzéseket kell végezniük.
         A hatósági ellenőrzések célja a Hatóság által prioritásként meghatározott területeken a magas szintű lefedettség elérése, amelyek a hatósági ellenőrzési rendszerek és végrehajtási intézkedések végrehajtási szintjének és hatékonyságának vizsgálatát teszik szükségessé.
         Az (EU) 2017/625 rendelet hatálya alá tartozó területeken a jogszabályok Izland és Norvégia általi alkalmazásának ellenőrzésére irányuló, a 2021. évre szóló ellenőrzési program az alábbiakban kerül meghatározásra:
         
                     Prioritási terület
                  
                  
                     Konkrét célkitűzések
                  
               
                     
                        Élelmiszer-eredetű zoonózisok
                     
                  
                  
                     Dokumentumalapú elemzések az élelmiszerből származó zoonózisok ellenőrzésének értékelésére, különös tekintettel a nemzeti szalmonella-ellenőrzési programok végrehajtási szintjére és hatékonyságára
                  
               
                     
                        Állatgyógyászati készítmények, növényvédő szerek és szennyező anyagok maradékanyagai élő állatokban és állati eredetű élelmiszerekben
                     
                  
                  
                     Az állatgyógyászati készítmények, a növényvédő szerek és a szennyező anyagok élő állatokban és állati eredetű élelmiszerekben előforduló maradékanyagaira vonatkozó EGT-jogszabályoknak való megfelelés ellenőrzése.
                     Dokumentumalapú elemzések az Izland és Norvégia által benyújtott maradékanyag-megfigyelési tervek vonatkozó EGT-jogszabályokban meghatározott követelményeinek való megfelelés ellenőrzésére.
                  
               
                     
                        A fogyasztók élelmiszerekkel kapcsolatos tájékoztatása, valamint a tápanyag-összetételre és egészségre vonatkozó állítások
                     
                  
                  
                     Dokumentumalapú elemzések a nemzeti ellenőrzési rendszerek és az azokat működtető illetékes hatóságok működésének értékelésére a fogyasztók élelmiszerekkel kapcsolatos tájékoztatásával, valamint a tápanyag-összetételre és az egészségre vonatkozó állításokkal kapcsolatban.
                  
               
                     
                        Az állatok jóléte leölésük során, haszonállatok
                     
                  
                  
                     A kérődzők, sertésfélék és baromfi levágása során alkalmazandó állatjóléti intézkedésekre vonatkozó EGT-jogszabályoknak való megfelelés ellenőrzése és a kapcsolódó hatósági ellenőrzések végrehajtásának vizsgálata.
                  
               
                     
                        A növényvédő szerek, növényvédőszer-maradványok és a növényvédő szerek fenntartható használata
                     
                  
                  
                     Dokumentumalapú elemzések, amelyeket a növényvédő szerek és a növényvédőszer-maradványok engedélyezésére, forgalomba hozatalára és használatára, valamint a kapcsolódó hatósági ellenőrzések végrehajtásának vizsgálatára vonatkozó EGT-jogszabályoknak való megfelelés ellenőrzésére irányuló vizsgálatok követnek.
                  
               
                     
                        Az auditok ajánlásainak utólagos nyomon követése
                     
                     
                        
                           (ágazati és általános)
                        
                     
                  
                  
                     Annak ellenőrzése – többek között auditok és helyszíni vizsgálatok révén –, hogy Izland és Norvégia megfelelő nyomonkövetési intézkedéseket tesz-e a hatósági ellenőrzések során feltárt konkrét vagy rendszeres hiányosságok orvoslására.
                  
               
                     
                        A határállomások megfelelősége
                     
                  
                  
                     A vonatkozó EGT-jogszabályokban a határállomásokra, többek között a vizsgálati központokra vonatkozóan meghatározott minimumkövetelményeknek való megfelelés ellenőrzése Izland és Norvégia által kijelölésre javasolt határállomások esetében, mielőtt e határállomások kijelölése megtörténne.